
Előterjesztés Zalakaros Város Önkormányzat Képviselőtestülete 2023. február 9-én tartandó ülésére

Tárgy: 	Tájékoztatás Zalakarosi pavilonsor nyugati területrészére érkezett vételi ajánlatról

Az előterjesztést készítette: Klie Zoltán, főépítész

Tisztelt Képviselőtestület!


„A “Gyógyfürdő téri üzletsor” a Zalakaros 261/4.és a 261/12.hrsz-ú telkeken összesen kilenc épület található, melyeknek funkciója jellemzően üzlet, illetve vendéglátó üzlet. Az ingatlanok tulajdonosai az évek során az eredeti, külön-külön álló többszintes épületek közötti területet részben vagy egészben beépítették, illetve a kapcsolódó közterületek felé is terjeszkedtek. Az így kialakult, már a közterület egy jelentős részét is elfoglaló “favela-sor” nem lett Zalakaros dísze, annak ellenére, hogy voltak már kísérletek az egységes utcakép kialakítására, azonban újabb és újabb bővítmények jelentek meg az épület homlokzatához kapcsolódva. A helyi Önkormányzat illetve az ingatlan tulajdonosok között elkezdődött egy párbeszéd, melynek részeként a telkek keleti oldalán egy kisebb területet (telkenként 6-8 m2-t) sikerült megvásárolni, és a telkekhez csatolni. Az Önkormányzatnak, illetve a tulajdonosoknak a közös célja, hogy nyugati irányban egy egységes, vonzó homlokzati kép alakuljon ki.”

A pavilonsor látványa a MenDan Hotel tetőtéri napozóteraszáról.

Hatályos szabályozási terv kivonat

Az önkormányzatot hosszú idő óta folyamatosan foglalkoztatta a pavilonsor több évtizede kialakult, mára már városképet romboló megjelenése. Számos próbálozás volt, de soha nem jutottunk el valamiféle végleges megoldás felé.

A pavilonsor képviselőivel már a 2021-es év elején kezdődött egy párbeszéd, mely az első igazán bíztató megoldást vetítette előre.
2021. 09. 7-i levelünkben leírtuk egyértelműen, hogy milyen műszaki tartalommal várunk egy olyan fejlesztési tervet, mely meggyőzi az önkormányzatot, hogy egy rendezési terv módosítást is magába foglaló munkát indítson el.

Átnézeti helyszínrajz



A pavilonsor megbízásából 2021. év végén elindult egy tervezési folyamat. Több alkalommal tartott egyeztetés után végül 2022. 12. 12-én megkaptuk a tulajdonsok által készíttetett „BEÉPÍTÉSI TANULMÁNYTERV”-et. A beépítési tanulmány terv sematikusa, de mégis egységes képet előre vetítve mutat be egy elképzelést. 

A tanulmánytervhez mellékelve 2022. 12. 20-án megékezett egy vételi szándéknyilatkozat is (mellékelve). Ebben a levélben vételi szándéknyilatkozatot jelentenek be a pavilonsor előtt, a nyugati oldalon 10,65 m széles terület megvásárlására, telek terület: ~896 m2.

Megvásárolni kívánt terület

A 10,65 m-es területszélességet úgy határoztuk meg korábban, hogy az eladandó terület előtt még maradjon egy 5,0 m-e közlekedési sáv.

A nyugati oldali terület várásláshoz rendezési tervet kell módosítani, mert a 261/50 helyrajziszámú telek önkormányzati tulajdonban lévő közlekedési terület, jelenleg forgalomképtelen.

A rendezési terv indítása egy településrendezési szerződéssel indul, melyben az érdekelt pavilontulajdonosok (többek között) átvállalják a tervkészítés díját.
A tervezési díjat egy tervezői ajánlatkérés során kapott legkedvezőbb tervezési díj alapozza meg.



Határozati javaslat:

A Képviselő-testület:

1. Megismerve a szándéknyilatkozatban foglaltakat elhatározza, hogy a zalakarosi pavilonsor  nyugati oldala  ~ 10,65 m széles területe értékesítése érdekében elindítja a településrendezési eszközök módosításának folyamatát.
2. Felkéri a Hivatalt indikatív ajánlattételi eljárás lefolytatására a tervezési munka tárgyában.
3. A pénzügyi fedezet meghatározására a beérkezett ajánlatok ismeretében kerül sor.



Határidő:		azonnal 
Felelős:               	Novák Ferenc, polgármester
Operatív felelős: 	Klie Zoltán, főépítész


Zalakaros, 2023. január 31.			



Novák Ferenc
 polgármester

